b'\n_START_ARTICLE_\nIvan \xc5\xa0vajgl\n_START_SECTION_\n\xc5\xbdivljenje\n_START_PARAGRAPH_\nRojen je bil leta 1939 v Cirkulanah. \xc5\xa0olo je sprva obiskoval v Cirkulanah, potem pa je \xc5\xa1olanje nadaljeval na Elektrogospodarski \xc5\xa1oli v Mariboru, kjer je iz ljubezni do fizike eksperimentiral in naredil svoj prvi detektorski sprejemnik._NEWLINE_Radio ga je takrat fasciniral. Nepozabni za njega so bili \xc4\x8cetrtkovi ve\xc4\x8deri na Radiu Ljubljana, ki jih je rad poslu\xc5\xa1al pri stricu, saj doma takrat \xc5\xa1e niso imeli radia. Avsenikova glasba ga je tako o\xc4\x8darala, da je za\xc4\x8del prepevati, in tako se je pojavil njegov prvi hobi._NEWLINE_Zaposlil se je pri Siemensu v Nem\xc4\x8diji, kot elektronik v strojegradnji. Zadnjih deset let pred upokojitvijo pa je delal v dr\xc5\xbeavni slu\xc5\xbebi za nadzor radijskega spektra. Zaradi zdravja pa se je moral invalidsko upokojiti.\n_START_SECTION_\nPevska kariera\n_START_PARAGRAPH_\n\xc5\xa0vajgl se je poleg ostalih stvari ukvarjal tudi s petjem, saj ga je \xc5\xbee ob prvem sli\xc5\xa1anju Avsenikove glasbe fasciniralo, in tako se je za\xc4\x8del ukvarjati s petjem._NEWLINE_Sprva je pel pri ansamblu Franca \xc5\xbdibrata od 1960 pa do 1970, vmes pa \xc5\xa1e z Ormo\xc5\xa1kimi fanti pri ansamblu Toneta Kmetca med 1966 do 1968._NEWLINE_Od 1970 pa do 1976 je delal v Nem\xc4\x8diji, ko se je januarja 1976 vrnil, ga je Kmetec ponovno povabil v svoj ansambel da bi pel v duetu z Marijo Kmetec, s katero je pel vse do 1981._NEWLINE_Leta 2000 je pel z Kmetcem na eni od televizjskih oddaj, potem pa ga je Tine Lesjak povabil v svojo oddajo Pod Roglo se poje in igra.'